GiliGold/VAD_KnessetCorpus huggingface dataset:
יאיר פרץ: אם אין הערות – מי בעד?
עבד-אלמאלכ דהאמשה: נמנע.
עבד-אלמאלכ דהאמשה: אם אדוני ירשה לי, אני קצת לחוץ בזמן.
עבד-אלמאלכ דהאמשה: בעניין הזה של הוצאת התרופות למכירה, אני חושב שזה רק יזיק.
עבד-אלמאלכ דהאמשה: הרי בשביל זה יש בית מרקחת.
עבד-אלמאלכ דהאמשה: תרופות צריכות להימכר בבית מרקחת, תחת פיקוח ותחת אישור.
עבד-אלמאלכ דהאמשה: אי אפשר לעשות מזה עגבניות ומלפפונים וכל אחד יעשה מה שהוא רוצה.
עבד-אלמאלכ דהאמשה: ברגע שמוציאים את זה מהפיקוח של בית המרקחת, מהמכירה הנכונה על ידי רוקחים מוסמכים, המשחקים מתחילים.
עבד-אלמאלכ דהאמשה: גם עכשיו יש די בלבול ודי בלגן בעניין הזה, כאשר פארמים וכל מיני חנויות כאלה גם כן גולשות ומוכרות תרופות מסוימות.
שירלי אברמי: חבר הכנסת דהאמשה, האם אתה מתכוון להצביע או שאתה מתכוון להביע עמדה?
עבד-אלמאלכ דהאמשה: אני עכשיו מביע עמדה.
עבד-אלמאלכ דהאמשה: אם תהיה הצבעה אני מוכן להצביע, אבל יכול להיות שאני לא אוכל להמשיך לשבת פה.
יאיר פרץ: או שאדוני יגיש הסתייגות.
יאיר פרץ: הרי יש הצעה שעלתה במהלך הדיון, להתחיל את זה בהדרגתיות, בפיילוט.
יאיר פרץ: נתחיל בפיילוט, מאחורי דלפק הרוקח לשים את התרופות שבלי מרשם ולאחר מכן להעביר את זה בהדרגתיות למכירה רגילה.
גנדי ריגר: בוא נצטרף.
גנדי ריגר: אני מוכן להגיש את ההסתייגות שצריכה להיות בהתחלה פיילוט.
עבד-אלמאלכ דהאמשה: יש לך אותה עמדה?
גנדי ריגר: אני חושב שצריך כמה חודשים פיילוט, אחר כך לעבור למכירה.
עבד-אלמאלכ דהאמשה: וכמה שפחות.
עבד-אלמאלכ דהאמשה: העמדה העקרונית שלי היא נגד.
עבד-אלמאלכ דהאמשה: לא צריך את הדברים האלה בכלל.
יאיר פרץ: אז מה שאני מבקש – תגישו לי את זה עד שעה 15:00 בכתב, את ההסתייגויות שלכם.
עבד-אלמאלכ דהאמשה: אז אתה תגיש, גנדי?
עבד-אלמאלכ דהאמשה: ותצרף גם את השם שלי.
יאיר פרץ: והן יצורפו לחוק.
עבד-אלמאלכ דהאמשה: אני לא מאמין שההצעה תהיה עכשיו.
יאיר פרץ: אה, לא.
יאיר פרץ: לא תהיה הצבעה על ההסתייגויות היום, ההצבעה תהיה במליאה.
ג'ודי וסרמן: לא, הצבעה על החוק.
גנדי ריגר: אישור החוק כן והסתייגות במליאה, אני משער.
ג'ודי וסרמן: מה שיוגש היום עד שעה 15 בכתב, יצורף להסתייגויות של החוק.
עבד-אלמאלכ דהאמשה: אם יש הצבעה עכשיו, אז אני מצביע.
עבד-אלמאלכ דהאמשה: אם לא – אני חייב לצאת.
יאיר פרץ: לא, ההצבעה לא תהיה עכשיו.
יאיר פרץ: יש דיון עכשיו על הצעת החוק.